| Solanum elaeagnifolium |
| --- |
| Planta con flores, bagas inmaturas (verdes con raias, no centro), e bagas do ano anterior (laranxas na parte superior esquerda) |
| Clasificación científica |
| 

|  |  |
| --- | --- |
| Reino: | Plantae
Clado: Traqueófitas
Clado: Anxiospermas
Clado: Eudicots
Clado: Astéridas |
| Orde: | Solanales |
| Familia: | Solanaceae |
| Xénero: | *Solanum* |
| Especie: | ***Solanum elaeagnifolium***Cav. |

 |
| Sinonimia |
| Ver texto |

***Solanum elaeagnifolium*** é unha planta solanácea común nativa do sueste dos Estados Unidos, que ás veces é unha mala herba no oeste de Norteamérica e tamén se encontra en Suramérica.

*Solanum elaeagnifolium* describiuna A. J. Cavanilles. A planta que foi descrita con este mesmo nome por W. Herbert e C. L. Willdenow baseándose en E.G. von Steudel é, en realidade, *Solanum aethiopicum*.

Descrición e ecoloxía
---------------------

É unha planta perenne de 10 cm a 1 m de altura. Os talos están cubertos de pelos espiñentos parecidos aos pelos das ortigas, que poden ser moi poucos nalgunhas plantas a formar unha cuberta densa noutras. As follas e talos están cubertos con pelos suaves (tricomas) que ocultan a superficie da planta, dándolle unha aparencia prateada ou cincenta.

Flor de *S. elaeagnifolium*
Bagas de *S. elaeagnifolium*
As follas son de ata 15 cm de longo e 0,5 a 2,5 cm de largo, con beiras onduladas pouco pronunciadas, o cal a distingue da especie estreitamente relacionada *S. carolinense*, que ten follas máis anchas e con indentación máis profunda. As flores aparecen de abril a agosto e teñen cinco pétalos unidos para formar unha estrela, de cor azul a lavanda claro ou ocasionalmente brancas; cinco estames amarelos e un pistilo forman unha parte central proxectada. A planta produce bagas amarelas brillantes, laranxas ou vermellas que duran todo o inverno e poden volverse marróns cando secan.

O seu rango de distribución vai nos Estados Unidos de Kansas ao sur de Louisiana, e cara ao oeste a través dos estados que lindan con México e no propio México, e tamén se encontra en Uruguay, Arxentina e Chile. Pode ser que se orixinase en Norteamérica e que se introducise accidentalmente en Suramérica ou á inversa. Pode crecer en solos pobres con moi pouca auga. Reprodúcese por rizomas e por sementes e é común en hábitats alterados. Considérase unha mala herba daniña en 21 dos estados de EUA e en países onde se pode introducir como Australia, Exipto, Grecia, India, Israel, Italia, Suráfrica e Zimbabwe. É tóxica para o gando e moi difícil de controlar, xa que cachos de raíces con menos de 1 cm de longo poden rexenerar a planta. Porén, algúns xardineiros recoméndana como planta oramental de xardíns de climas secos (xeroxardíns).

Os indios pima usaban as súas bagas como callo vexetal, e os kiowas usában as súas sementes xunto con tecido cerebral animal para curtir coiro.

Toxicidade
----------

A inxestión da planta foi sinalada como causa da toxicose por ivermectina en cabalos ao que se lle deu a dose recomendada do fármaco, que debería ser inocua. Especúlase que os metabolitos da planta alteran a barreira hematoencefálica, permitindo que a ivermectina a traspase e altere as funcións neurotransmisoras no cerebro e medula espiñal do animal.

Sinónimos
---------

Póla florida de *S. elaeagnifolium*
Esta planta foi descrita con moitos nomes, todos agora inválidos. Entre eles hai moitos homónimos:

* *Solanum dealbatum* Lindl.
* *Solanum flavidum* Torr.
* *Solanum incanum* Pav. ex Dunal (*non* L.: pre-ocupado)

*S. incanum* de Ruiz & Pavón Jiménez é *S. albidum* descrita por Dunal.
*S. incanum* de Kitaibel baseado en Kanitz é *S. villosum* descrita por Philip Miller
*S. incanum* de Scheff. é *S. schefferi*.
*S. incanum* var. *lichtensteinii* e var. *subexarmatum* son *S. lichtensteinii*.
* *Solanum leprosum* Ortega
* *Solanum obtusifolium* Dunal (*non* Willd.: pre-ocupado)

*S. obtusifolium* de Hartweg baseada en Otto Sendtner en von Martius é *S. ferrugineum*.
*S. obtusifolium* de Willdenow é *S. aethiopicum*.
* *Solanum pyriforme var. uniflorum* Dunal
* *Solanum roemerianum* Scheele
* *Solanum saponaceum* Hook. (*non* Dunal: pre-ocupado)

*S. saponaceum* de Welwitsch é *S. aculeastrum*.
*S. saponaceum* var. *uruguense* é *S. bonariense*.
* *Solanum texense* Engelm. & A.Gray
* *Solanum uniflorum* Meyen ex Nees (*non* Dunal: pre-ocupado)

*S. uniflorum* de de Conceição Vellozo é *S. pseudocapsicum*.
*S. uniflorum* de Sessé & Mociño e *S. uniflorum* de Dunal en Poiret foi identificado como *Lycianthes mociniana*.
*S. uniflorum* de Lagasca y Segura e *Solanum uniflorum var. berterianum* son especies indeterminadas de *Lycianthes*.
Varias variedades e formas de *S. elaeagnifolium* recibiron nomes. Xeralmente non son consideradas taxonomicamente distintas:

* *Solanum elaeagnifolium* f. *albiflorum* Cockerell
* *Solanum elaeagnifolium* var. *angustifolium* Kuntze

Non confundila con *S. angustifolium* de Philip Miller
* *Solanum elaeagnifolium* var. *argyrocroton* Griseb.
* *Solanum elaeagnifolium* f. *benkei* Standl.
* *Solanum elaeagnifolium* var. *grandiflorum* Griseb.

Non confundila con *S. grandiflorum* de Ruiz e Pavón Jiménez
* *Solanum elaeagnifolium* var. *leprosum* (Ortega) Dunal
* *Solanum elaeagnifolium* var. *obtusifolium* (Dunal) Dunal

*S. elaeagnifolium* var. *ovalifolium* non se refire a *S. ovalifolium* descrita por 
Dunal e non pertence á actual especie; é en realidade *S. aridum*. Por outra parte, *S. crispum* var. *elaeagnifolium* é a normal *S. crispum* de Ruiz e Pavón Jiménez.

Notas
-----

1. ↑  USDA, NRCS (n.d.). "*Solanum elaeagnifolium*". *The PLANTS Database (plants.usda.gov)* (en inglés). Greensboro, North Carolina: National Plant Data Team. Consultado o 17 de novembro de 2015.
2. 1 2 3  Cronquist, Arthur; Holmgren, Arthur H.; Holmgren, Noel H.; Reveal, James L. & Holmgren, Patricia K. (1984): *Intermountain Flora; Vascular Plants of the Intermountain West, U.S.A.* (Vol. 4. Subclass Asteridae except Asteraceae). The New York Botanical Garden. ISBN 0-89327-248-5
3. ↑  Niehaus, Theodore F.; Ripper, Charles L. & Savage, Virginia (1984): *A Field Guide to Southwestern and Texas Wildflowers*. Houghton Mifflin Company, ISBN 0-395-36640-2
4. ↑  "*Solanum elaeagnifolium* Cav.". *Native Plant Database*. The University of Texas at Austin. 25 de xuño de 2008. Consultado o 21 de novembro de 2011.
5. 1 2  United States Department of Agriculture (USDA) (2006): Germplasm Resources Information Network - *Solanum elaeagnifolium*. Versión of 14 de xaneiro de 2006. Consultado o 26 de setembro de 2008.
6. 1 2   Washington State Noxious Weed Control Board (WSNWCB) (2008): Silverleaf Nightshade. Versión do 9 de xullo de 2008. Consultado o 26 de setembro de 2008.
7. ↑  Nugent, Martin (ed.) (2005): Oregon Invasive Species Action Plan. PDF fulltext
8. ↑  California Department of Food and Agriculture (CDFA) [2008]: Encycloweedia – *Solanum* part 2. Consultado o 2008-SEP-26.
9. ↑  Swor, TM; Whittenburg, JL; Chaffin, MK (2009). "Ivermectin toxicosis in three adult horses". *J Am Vet Med Assoc* **235** (5): 558–62. PMID 19719447. doi:10.2460/javma.235.5.558.
10. 1 2 3   Solanaceae Source [2008]: *Solanum elaeagnifolium*. Consultado o 26 de setembro de 2008.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Solanum elaeagnifolium*** |

|  |  |
| --- | --- |
| Control de autoridades | 
* Wd: Q2716800
* MAG: 2779575311

 |

|  |  |
| --- | --- |
| Identificadores taxonómicos | 
* APDB: 119760
* APNI: 101259
* Dyntaxa: 223484
* EOL: 581177
* EPPO: SOLEL
* EUNIS: 185042
* FloraBase: 7005
* GBIF: 2929892
* iNaturalist: 79137
* IPNI: 819099-1
* IRMNG: 10204810
* ISC: 50516
* ITIS: 30429
* NCBI: 115664
* PlantList: tro-29602593
* POWO: ID
* Soortenregister: 182267
* TAXREF: 124036
* Tela Botanica: 64880
* Tropicos: 29602593
* PLANTS: SOEL
* VicFlora: ID

 |